Etter at jernbanen kom, ble Billingstadveien anlagt fra Nesbru til Billingstad stasjon. Ved en omlegging av Drammensveien omkring Nesbru i åra 1917-24, ble traseen omlagt til Billingstadsletta, med bru over Neselva en halv km lenger nord. Den gamle traseen ble omklassifisert til bygdevei, og passerer ennå den eldste Nesbrua nordover som Nesbruveien. Sør for brua forsvinner den gamle traseen inn under Europavei 18. De to nåværende Nesbruene på europaveien ble påbegynt i 1970, og krysser hele forsenkningen med spenn på 173 og 155 meter.